আমেরিকায় ফের বিমান দুর্ঘটনা! মৃত্যু হল পাইলটের

ওয়েব ডেস্ক : মাঝ আকাশে মুখোমুখি সংঘর্ষ দুই হেলিকপ্টারের (Helicopters)। এমনই হাড়হিম করা দুর্ঘটনা ঘটে গেল আমেরিকার (America) নিউ জার্সিতে (New Jersey)। এই ঘটনায় এক কপ্টারের পাইলটের মৃত্যু হয়েছে বলে খবর। অন্য কপ্টারের পাইলট গুরুতর আহত হয়েছেন। তাঁকে ভর্তি করা হয়েছে হাসপাতালে। ইতিমধ্যে এই ভয়াবহ দুর্ঘটনার খবর ভাইরাল হয়েছে সমাজমাধ্যমে।

সূত্রের খবর, রবিবার সকালে আটলান্টিক কাউন্টির হ্যামনটন মিউনিসিপ্যাল বিমানবন্দরে এই দুর্ঘটনা ঘটে। এর পরেই দ্রুত সেখানে নিরাপত্তারক্ষীরা পৌঁছন। সেখানে পৌঁছে আগুন নেভান দমকলকর্মীরা। ফেডারেল এভিয়েশন অ্যাডমিনিস্ট্রেশনের তরফে জানানো হয়েছে, এনস্ট্রম এফ-২৮এ হেলিকপ্টার এবং দ্বিতীয়টি এনস্ট্রম ২৮০সি হেলিকপ্টারের মধ্যে সংঘর্ষ হয়। এই ঘটনায় এক পাইলটের মৃত্যু (Death) হয়েছে বলে খবর। অন্যজন ভর্তি হাসপাতালে।

আরও খবর : যুদ্ধবিরতির দোরগোড়ায় ইউক্রেন–রাশিয়া?

ইতিমধ্যে এই ঘটনার ভিডিয়ো ভাইরাল হয়েছে সোশাল মিডিয়ায়। দেখা গিয়েছে, সংঘর্ষের পর একটি হেলিকপ্টার পাক খেতে খেতে নীচের দিকে আসছে। তার পরে অন্য এক ভিডিয়োতে দেখা যায়, দূরে গাছপালার পিছন থেকে কালো ধোঁয়া বেরচ্ছে। এই ঘটনায় সেই এলাকায় ব্যাপক চাঞ্চল্য ছড়ায়।

তবে কী কারণে এমন বড় ধরণের দুর্ঘটনা ঘটে গেল, সে বিষয়ে কিছু জানা যায়নি। ইতিমধ্যে গোটা ঘটনার তদন্ত শুরু করা হয়েছে। তদন্তকারীরা জানাচ্ছেন, দৃশ্যমান্যতা কম থাকার জন্যই এই দুর্ঘটনা ঘটে গিয়েছে। তবে এ বিষয়ে স্পষ্ট কিছু জানানো হয়নি। তদন্তের পরেই এ বিষয়ে জানা যাবে বলেই মনে করা হচ্ছে। তবে এই প্রথম নয় আমেরিকাতে এই ধরণের বিমান দুর্ঘটনার খবর প্রায়শয়ই শোনা যায়।

দেখুন অন্য খবর :

The post আমেরিকায় ফের বিমান দুর্ঘটনা! মৃত্যু হল পাইলটের first appeared on KolkataTV.